CELEX: 62016TN0257
Language: da
Date: 2016-05-19 00:00:00
Title: Sag T-257/16: Sag anlagt den 19. maj 2016 – NM mod Det Europæiske Råd

11.7.2016   
            
            
               DA
            
            
               Den Europæiske Unions Tidende
            
            
               C 251/43
            
         Sag anlagt den 19. maj 2016 – NM mod Det Europæiske Råd
   (Sag T-257/16)
   (2016/C 251/49)
   Processprog: engelsk
   
      Parter
   
   
      Sagsøger: NM (Lesbos, Grækenland) (ved solicitor B. Burns og P. O’Shea, BL)
   
      Sagsøgt: Det Europæiske Råd
   
      Sagsøgerens påstande
   
   
               —
            
            
               Aftalen mellem Det Europæiske Råd og Tyrkiet af 18. marts 2016 med overskriften »Erklæring fra EU og Tyrkiet, 18. marts 2016«, annulleres.
            
         
               —
            
            
               Det Europæiske Råd tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om, at aftalen mellem Det Europæiske Råd og Tyrkiet af 18. marts 2016 med overskriften »Erklæring fra EU og Tyrkiet, 18. marts 2016«, er uforenelig med EU’s grundlæggende rettigheder, navnlig artikel 1, 18 og 19 i Den Europæiske Unions charter om grundlæggende rettigheder.
            
         
               2.
            
            
               Andet anbringende om, at Tyrkiet ikke er et sikkert tredjeland som omhandlet i artikel 36 i direktiv 2005/85/EF af 1. december 2005 om minimumsstandarder for procedurer for tildeling og fratagelse af flygtningestatus i medlemsstaterne (EUT L 326, 13.12.2005, s. 13-34).
            
         
               3.
            
            
               Tredje anbringende om, at Rådets direktiv 2001/55/EF af 20. juli 2001 om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf (EFT L 212, 7.8.2001, 12-23), skulle have været gennemført.
            
         
               4.
            
            
               Fjerde anbringende om, at den anfægtede aftale faktisk er en bindende traktat eller »retsakt« med retsvirkninger for sagsøgeren, og manglende overholdelse af artikel 218 TEUF og/eller artikel 78, stk. 3, TEUF enten samlet eller hver for sig medfører, at den anfægtede aftale er ugyldig.
            
         
               5.
            
            
               Femte anbringende om, at forbuddet mod kollektiv udvisning som omhandlet i artikel 19 i Den Europæiske Unions charter om grundlæggende rettigheder er overtrådt.